Vedlegg B2

**Styrets økonomiske beretning for 2022**

Idrettsrådets (KIR) sine samlede inntekter for 2022 er kr 445 000,-. Av dette er kr 410 000,– tilskudd fra Kongsberg kommune hvorav kr 300 000 er øremerket stillingen knyttet til idrettsrådet. Øvrige midler kommer fra Viken idrettskrets. KIR har ikke hatt andre inntekter i 2022.

Samlede utgifter er kr 81 846,24–. Av dette utgjør kr 20 325,- utdeling av midler merket «Aktive lokalsamfunn». Øvrige utgifter knytter seg til drift av KIR hvorav kr. 42 840 er styrehonorar for foregående styreperiode.

Regnskapet viser et samlet årsresultat på kr 363 154.

Styret foreslår at resultatet i sin helhet overføres til annen egenkapital.

Bankbeholdningen pr. 31.12.2022 var på kr 720 868,–. Som gjeld er det bokført kr 160 000 i ufordelt støtte/tilskudd som kan deles ut i 2023. Utover dette er det ingen annen gjeld eller bokførte eiendeler pr. 31.12.22.

Styret mener at det foreslåtte regnskapet viser et riktig bilde av den økonomiske situasjonen pr. 31.12.2022. Egenkapitalen pr. 31.12.22 er kr 720 869,–. Styret kjenner ikke til forhold som skulle tilsi at denne er svekket pr. dato. Styret mener at egenkapital og likviditet er forsvarlig, og at forutsetningene for videre drift er til stede.

Idrettsrådets virksomhet forurenser ikke det ytre miljø.

Idrettsrådet har ikke hatt kostnader til forskning og utvikling.

Idrettsrådet har ingen ansatte. Arbeidsmiljø og samarbeidsklima mellom de tillitsvalgte har vært godt.

Idrettsrådet er underlagt idrettens lovfestede bestemmelser mht. kjønnsfordeling. Styret har bestått av 6 menn og 2 kvinner.